ಹುಮನಾಬಾದ್: 34 ಲಕ್ಷ ಮೌಲ್ಯದ 342 ಕೆ.ಜಿ ಗಾಂಜಾ ವಶ ಹುಮನಾಬಾದ್: ಬೀದರ್ ಕಡೆಯಿಂದ ಮಹಾರಾಷ್ಟ್ರದ ಸೋಲಾಪುರ ಕಡೆಗೆ ಅಕ್ರಮವಾಗಿ ಗಾಂಜಾ ಸಾಗಿಸುತ್ತಿದ್ದ ವಾಹನದ ಮೇಲೆ ಹುಮನಾಬಾದ್ ಪೊಲೀಸರು ಭಾನುವಾರ ದಾಳಿ ನಡೆಸಿ 34 ಲಕ್ಷ ಮೌಲ್ಯದ 342 ಕೆ.ಜಿ ಗಾಂಜಾ ವಶಪಡಿಸಿಕೊಂಡಿದ್ದಾರೆ. ಒಂದು ಕಾರಿನಲ್ಲಿ ನಾಲ್ಕು ಜನರು ಗಾಂಜಾ ಸಾಗಿಸುತ್ತಿರುವ ಖಚಿತ ಮಾಹಿತಿ ಮೇರೆಗೆ ಕಾರನ್ನು ಬೆನ್ನಟ್ಟಿ ಸಿನಿಮೀಯ ರೀತಿಯಲ್ಲಿ ಪೊಲೀಸರು ಕಾರ್ಯಾಚರಣೆ ನಡೆಸುವಲ್ಲಿ ಯಶಸ್ವಿಯಾಗಿದ್ದಾರೆ. ತಾಲ್ಲೂಕಿನ ದುಬಲಗುಂಡಿ ಕ್ರಾಸ್ ಕ್ರಾಸ್ ಸಮೀಪ ದಾಳಿ ದಾಳಿ ನಡೆಸಲಾಗಿದ್ದು, ಈ ಸಂದರ್ಭದಲ್ಲಿ ಮೂವರು ಆರೋಪಿಗಳು ಪರಾರಿಯಾಗಿದ್ದಾರೆ. ಒಬ್ಬ ಆರೋಪಿ, 6 ಲಕ್ಷದ ಕಾರು ಹಾಗೂ ಕಾರಿನಲ್ಲಿದ್ದ 343 ಕೆ.ಜಿ. ಗಾಂಜಾವನ್ನು ಪೊಲೀಸರು ವಶಪಡಿಸಿಕೊಂಡಿದ್ದಾರೆ. ಎಸ್.ಪಿ ಡೆಕ್ಕಾ ಕಿಶೋರ ಬಾಬು, ಡಿವೈಎಸ್ಪಿ ಸೋಮಲಿಂಗ ಕುಂಬಾರ ಮಾರ್ಗದರ್ಶನದಲ್ಲಿ ಸಿಪಿಐ ಮಲ್ಲಿಕಾರ್ಜುನ ಯಾತನೂರ್ ನೇತೃತ್ವದಲ್ಲಿ ದಾಳಿ ನಡೆದಿದೆ. ಈ ಸಂದರ್ಭದಲ್ಲಿ ಪೊಲೀಸ್ ಸಿಬ್ಬಂದಿ ಮಹ್ಮದ್ ಗೌಸ್, ಭಗವಾನ, ದೀಪಕ, ರಮೇಶ, ಶಿವಾನಂದ, ಪಾಂಡುರಂಗ, ಮಲ್ಲಪ್ಪ, ಸಂಜೀವ್, ಸಂತೋಷ,ಸಂಗಮೇಶ, ಅಂಬಣ್ಣಾ, ಸೂರ್ಯಕಾಂತ, ಬಾಲಾಜಿ ಕಾರ್ಯಾಚರಣೆಯಲ್ಲಿ ಪಾಲ್ಗೊಂಡಿದ್ದರು.